T વૉર્ડના અસિસ્ટન્ટ-કમિશનર પ્રશાંત સકપાળે ચોમાસા માટે મુલુંડ પૂરી રીતે તૈયાર હોવાનો દાવો કરતાં મિડ-ડે LOCALને કહ્યું હતું કે ‘સંજય ગાંધી ઉદ્યાનનો બીજો ભાગ મુલુંડમાં આવતો હોવાથી અહીં ચોમાસામાં હેવી રેઇન થાય છે. અમે આખા મુલુંડમાં એવાં છ સ્થળો ઓળખી કાઢ્યાં છે જ્યાં સૌથી વધુ તકલીફો ચોમાસામાં ઊભી થતી હોય છે. લાલ બહાદુર શાસ્ત્રી માર્ગ પર આવેલા ઑક્ટ્રૉય નાકા પાસે, જૉયઅલુસ્કા શોરૂમની બહાર, સોનાપુર જંક્શન પર, ઝવેર રોડ પર અને અન્ય બે સ્થળો પર ચોમાસામાં ખૂબ પાણી ભરાઈ જવાની સમસ્યા ઊભી થતી હોય છે એટલે આ જગ્યાઓનું ખાસ એન્જિનિયરો બોલાવીને પરીક્ષણ કરવામાં આવ્યું છે. પરીક્ષણ માટે આવેલા એન્જિનિયરો અને T વૉર્ડના અધિકારીઓએ મળીને ચોમાસામાં મુલુંડવાસીઓને સુરક્ષિત રાખવા માટે નીચે મુજબ કેટલાંક પગલાંઓ લીધાં છે.